Հասարակության հետ հարաբերություններն էլ պիտի վերանայվեն: Այսուհետ աշխատանքն ընտրում են ոչ թե նրա անվտանգության տեսանկյունից, այլ կախված նրանից, թե որքանով հետաքրքիր է կամ էլ` կախված այն ազատ ժամանակից, որ թողնում է դա: Առաջին բոժոժի ավերումից հետո մարդը միշտ ցանկություն է ունենում հնարավորինս արագ երկրորդը ստեղծել: Նոր ամուսնություն, նոր աշխատանք, նոր հարաբերություններ: Եթե անցյալի մակաբույծ տարրերից ազատումը հաջողությամբ է անցել, մարդը պիտի ի վիճակի լինի վերականգնել ոչ թե համանման, այլ բարելավված բոժոժը: Եթե նա չի հասկացել անցյալի սխալները, նա ճիշտ նույնպիսի թաղանթ կվերականգնի եւ կհանգի նույն պարտություններին: Դա նշանակում է «շրջանով վազել»: Այդ ժամանակվանից բոլոր շրջափուլերը միայն նույն սխալների կրկնությունը կդառնան: